Διάταξη του Γενικού Δικαστηρίου της 11ης Ιουλίου 2019 – Vattenfall Europe Nuclear Energy κατά Επιτροπής
(Υπόθεση T-674/18)1
[Προσφυγή ακυρώσεως – Κρατικές ενισχύσεις – Νόμος για τη 16η αναθεώρηση του νόμου περί ατομικής ενέργειας (Atomgesetz) – Εκτέλεση απόφασης του Bundesverfassungsgericht (Ομοσπονδιακού Συνταγματικού Δικαστηρίου της Γερμανίας) – Εταιρίες που εκμεταλλεύονται πυρηνικούς σταθμούς – Παύση λειτουργίας – Οικονομική αντιστάθμιση για μη παραχθείσες ποσότητες ηλεκτρικής ενέργειας – Επιστολή της Επιτροπής – Δεν απαιτείται επίσημη κοινοποίηση βάσει του άρθρου 108, παράγραφος 3, ΣΛΕΕ – Πράξη μη δεκτική προσφυγής – Απαράδεκτο]
Γλώσσα διαδικασίας: η γερμανική
Διάδικοι
Προσφεύγουσα: Vattenfall Europe Nuclear Energy GmbH (Αμβούργο, Γερμανία) (εκπρόσωποι: U. Karpenstein και R. Sangi, δικηγόροι)
Καθής: Ευρωπαϊκή Επιτροπή (εκπρόσωποι: B. Stromsky και K. Herrmann)
Αντικείμενο
Προσφυγή δυνάμει του άρθρου 263 ΣΛΕΕ με αίτημα την ακύρωση της απόφασης που φέρεται να περιέχεται στην επιστολή της Επιτροπής, της 4ης Ιουλίου 2018, η οποία υπεγράφη από τον βοηθό γενικό διευθυντή της Γενικής Διεύθυνσης Ανταγωνισμού της Επιτροπής και απευθύνεται στην Ομοσπονδιακή Δημοκρατία της Γερμανίας.
Διατακτικό
Το Γενικό Δικαστήριο διατάσσει:
Απορρίπτει την προσφυγή ως απαράδεκτη.
Παρέλκει η έκδοση απόφασης επί της αιτήσεως παρεμβάσεως της Ομοσπονδιακής Δημοκρατίας της Γερμανίας.
Η Vattenfall Europe Nuclear Energy GmbH φέρει τα δικαστικά έξοδά της καθώς και τα έξοδα της Ευρωπαϊκής Επιτροπής.
Η Ομοσπονδιακή Δημοκρατία της Γερμανίας, η Vattenfall Europe Nuclear Energy και η Επιτροπή φέρουν έκαστη τα δικαστικά έξοδά της σχετικά με την αίτηση παρεμβάσεως.
____________
1 EE C 25 της 21.1.2019.